דני דרינקווטר

דניאל "דני" נואל דרינקווטר (באנגלית: Daniel Noel "Danny" Drinkwater; נולד ב-5 במרץ 1990) הוא כדורגלן אנגלי המשחק בעמדת הקשר.

קריירה
דרינקווטר נולד במנצ'סטר שבאנגליה. שיחק במועדון הנוער של מנצ'סטר יונייטד ובנבחרות אנגליה עד גיל 18 ועד גיל 19. ב-2009 זומן לסגל הקבוצה הבוגרת של מנצ'סטר יונייטד אך לא שותף בפועל במשחק. באוגוסט 2009 הושאל להאדרספילד טאון מהליגה השלישית. עונה לאחר מכן הושאל לקארדיף סיטי מהליגה השנייה, בינואר 2011 הושאל לווטפורד מהליגה השנייה ושיחק בקבוצה עד תום העונה. באוגוסט 2011 הושאל לבארנסלי מהליגה השנייה ושיחק בשורותיה עד ינואר 2012.

בינואר 2012 עבר דרינקווטר ללסטר סיטי מהליגה השנייה. בעונת 2013/2014 כבש שבעה שערים ב-45 משחקי ליגה, הוא סייע ללסטר להעפיל לפרמייר ליג ונבחר לנבחרת העונה של הליגה השנייה. בעונתו הראשונה בפרמייר ליג שותף ב-24 משחקים מהם פתח ב-16 וסייע ללסטר שסיימה במקום ה-14 להישאר בליגה. בעונת 2015/2016 היה חלק משמעותי בזכייה המפתיעה של לסטר באליפות הפרמייר ליג הראשונה בתולדותיה.

ב-31 באוגוסט 2017 ביום האחרון של חלון ההעברות חתם דרינקווטר בצ'לסי תמורת 33 מיליון ליש"ט.

ב-8 באוגוסט 2019 הושאל לברנלי עד ל-6 בינואר 2020. ב-7 בינואר 2020 הושאל לאסטון וילה עד לסוף העונה. ב-18 בינואר 2021 הושאל לקסימפאשה הטורקית עד לסיום העונה. ב-30 באוגוסט 2021 הושאל לרדינג מהצ'מפיונשיפ לעונה אחת.

קריירת נבחרות
דרינקווטר היה חבר בסגל נבחרת אנגליה עד גיל 18 ובנבחרת אנגליה עד גיל 19 שסיימה שנייה באליפות אירופה ב-2009. במרץ 2016 זומן לסגל נבחרת אנגליה הבוגרת ורשם את הופעת הבכורה שלו ב-29 במרץ במשחק ידידות מול נבחרת הולנד שהסתיים בהפסד 2-1. דרינקווטר נבחר לשחקן המצטיין של המשחק. למרות הזכייה באליפות במדי לסטר סיטי, נופה דרינקווטר מסגל נבחרת אנגליה ליורו 2016 בצרפת.

תארים
לסטר סיטי
 אליפות אנגליה: 2015/2016

צ'לסי
 הליגה האירופית: 2018/2019

קישורים חיצוניים

 דני דרינקווטר באתר לסטר סיטי
 דני דרינקווטר באתר התאחדות הכדורגל האנגלית
 דני דרינקווטר באתר הפרמייר ליג

הערות שוליים

קשרי כדורגל אנגלים
כדורגלני צ'לסי
כדורגלני לסטר סיטי
כדורגלני נבחרת אנגליה
כדורגלנים אנגלים
כדורגלני מנצ'סטר יונייטד
כדורגלני ווטפורד
כדורגלני האדרספילד טאון
כדורגלני בארנסלי
כדורגלני קארדיף סיטי
כדורגלני ברנלי
כדורגלני אסטון וילה
כדורגלני קסימפאשה
כדורגלני רדינג
אנגלים שנולדו ב-1990